9. การจัดการ

โครงสร้างการจัดการ

โครงสร้างบริษัท

คณะกรรมการบริษัท

คณะกรรมการ

ตรวจสอบ

คณะกรรมการบริหาร

กรรมการผู้จัดการ

สำนักงานบริษัท เลขานุการบริษัท

 

ผู้อำนวยการโรงพยาบาล

การแพทย์ การพยาบาล ลูกค้าสัมพันธ์ บริหาร กิจการพิเศษ เภสัชกรรมและวิจัย

คณะกรรมการบริษัท

องค์ประกอบของกรรมการบริษัท

- ข้อบังคับของบริษัทกำหนดให้มีคณะกรรมการของบริษัทไม่น้อยกว่า 5 คน และไม่เกิน 15 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักรไทย(ปัจจุบันบริษัทมีกรรมการ 13 ท่าน)

- กรรมการต้องเป็นบุคคลธรรมดา โดยจะเป็นผู้ถือหุ้นของบริษัทหรือไม่ก็ได้
และต้องมีคุณสมบัติตามมาตรา 68 แห่งพระราชบัญญัติบริษัทมหาชน จำกัด พ.ศ.2535

อำนาจหน้าที่ของคณะกรรมการบริษัท

รับผิดชอบจัดการกิจการทั้งหลายทั้งปวงของบริษัท และดำเนินการภายในขอบเขตทางกฎหมาย
วัตถุประสงค์และข้อบังคับของบริษัท และตามมติที่ประชุมผู้ถือหุ้นและการกระทำการใด ๆ
ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าว เช่น การจัดซื้อ จัดจ้าง
คณะกรรมการบริษัทมีอำนาจอนุมัติในวงเงินเกิน 5,000,000 บาทต่อครั้ง เป็นต้น

การแต่งตั้งและถอดถอนคณะกรรมการบริษัท

ให้ที่ประชุมผู้ถือหุ้นตั้งกรรมการตามหลักเกณฑ์และวิธีการดังต่อไปนี้

- ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ (กล่าวคือ จะใช้วิธี Cumulative voting
ไม่ได้)

-
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด

- ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3

กรรมการที่จะต้องออกจากตำแหน่งในปีแรก
และปีที่สองภายหลังจดทะเบียนบริษัทนั้นให้จับสลากกันว่าผู้ใดจะออก ส่วนปีหลัง ๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

- ให้กรรมการชุดเดิมรักษาการในตำแหน่ง เพื่อดำเนินกิจการของบริษัทต่อไปพลางก่อน เท่าที่
จำเป็น จนกว่ากรรมการชุดใหม่ที่ได้รับเลือกตามข้อบังคับบริษัทจะเข้ารับหน้าที่

- นอกจากพ้นตำแหน่งตามวาระแล้ว กรรมการพ้นจากตำแหน่ง เมื่อ

(1) ตาย

(2) ลาออก

(3) ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน จำกัด
พ.ศ.2535

(4) ที่ประชุมผู้ถือหุ้นลงมติให้ออก

(5) ศาลมีคำสั่งให้ออก

- กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

กรรมการซึ่งลาออกตามวรรคหนึ่ง จะแจ้งการลาออกของตนให้นายทะเบียนทราบด้วยก็ได้

- ในกรณีที่กรรมการว่างลงเพราะเหตุอื่น
นอกจากถึงคราวออกตามวาระให้คณะกรรมการเลือกบุคคลซึ่งมีคุณสมบัติและไม่มีข้อห้าม ตามมาตรา
68 แห่งพระราชบัญญัติบริษัทมหาชนจำกัด พ.ศ.2535 เข้าเป็นกรรมการแทน
ในการประชุมกรรมการคราวถัดไป เว้นแต่วาระของกรรมการจะเหลือน้อยกว่า สองเดือน
บุคคลที่เข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

มติของกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของจำนวน

กรรมการที่ยังเหลืออยู่

- ที่ประชุมผู้ถือหุ้นอาจลงมติให้กรรมการคนใดคนหนึ่งออกก่อนถึงคราวออกตามวาระได้
ด้วยคะแนนเสียงไม่น้อยกว่า สามในสี่ของจำนวนผู้ถือหุ้นซึ่งมาประชุม
และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

- ให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้

คณะกรรมการตรวจสอบ

องค์ประกอบของคณะกรรมการตรวจสอบ

ประกอบด้วยคณะกรรมการบริษัทที่เป็นกรรมการอิสระ จำนวน 3 คน และมีหัวหน้าตรวจสอบภายใน
เป็นเลขานุการคณะกรรมการ

อำนาจหน้าที่ของคณะกรรมการตรวจสอบ

(1) ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

(2) ดูแลให้บริษัทมีระบบการควบคุมภายในที่เหมาะสมและมีประสิทธิภาพ

(3) พิจารณาคัดเลือกและเสนอแต่งตั้งผู้สอบบัญชีของบริษัท

(4) ดูแลให้บริษัทปฎิบัติตามข้อกำหนดและกฎหมายที่เกี่ยวข้อง

(5) ดูแลไม่ให้เกิดความขัดแย้งทางผลประโยชน์

(6) ปฎิบัติการอื่นใดตามที่คณะกรรมการของบริษัทมอบหมาย

(7) จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

การแต่งตั้งและถอดถอนคณะกรรมการตรวจสอบ

โดยมติที่ประชุมคณะกรรมการบริษัท

คณะกรรมการบริหารโรงพยาบาล

องค์ประกอบของคณะกรรมการบริหารโรงพยาบาล

ประกอบด้วยคณะกรรมการบริหาร จำนวน 6 ท่าน และมีเลขานุการบริษัท
เป็นเลขานุการคณะกรรมการ

อำนาจหน้าที่กรรมการบริหารโรงพยาบาล

  พิจารณาให้คำแนะนำ
และความเห็นในปัญหาและข้อหารือที่ผู้บริหารโรงพยาบาลนำเสนอเข้าสู่การประชุม
และรายงานต่อที่ประชุมกรรมการบริษัททราบหรืออนุมัติแล้วแต่กรณี

การแต่งตั้งและถอดถอนกรรมการบริหารโรงพยาบาล

โดยมติที่ประชุมคณะกรรมการบริษัท

กรรมการผู้มีอำนาจลงนามผูกพันกับบริษัท

กรรมการต่อไปนี้ เป็นผู้มีอำนาจลงลายมือชื่อแทนบริษัท โดยกรรมการสองในห้าคนนี้
ลงลายมือชื่อร่วมกัน และประทับตราสำคัญของบริษัทฯ

- พลเอกสิงหา เสาวภาพ

- พลตรีสุริยะ ผลากรกุล

- พลโทโกวิท พัฑฒฆายน

- พันเอก(พิเศษ)เสวก ธาราณัติ

- นายนพดล สูตรสุคนธ์

รายนาม-ประวัติของกรรมการบริษัทและผู้บริหาร

เอกสารแนบ 1

การสรรหากรรมการและผู้บริหาร

ไม่ได้ผ่านคณะกรรมการสรรหา

ค่าตอบแทนผู้บริหาร

  ค่าตอบแทนรวมกรรมการ 13 ราย 856,000.00 บาท

  ค่าตอบแทนรวมผู้บริหาร 3,944,773.96 บาท

3.ค่าตอบแทนผู้บริหาร *** แก้ไข ณ วันที่ 23 สิงหาคม 2544

ค่าตอบแทนรวมกรรมการบริษัท 13 ราย 856,000.00 บาท

(เบี้ยประชุมและบำเหน็จกรรมการ)

ค่าตอบแทนรวมกรรมการบริหาร 6 ราย 732,000.00 บาท

(เงินเดือนและเบี้ยประชุม)

ค่าตอบแทนรวมผู้บริหาร 7 ราย 3,944,773.96 บาท

(เงินเดือนระดับบริหารสี่รายแรกนับต่อจากผู้จัดการลงมา) ***

การกำกับดูแลกิจการ

ตลอดระยะเวลาที่ผ่านมา คณะกรรมการบริษัทฯ
มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best practices)
ที่เป็นไปตามแนวทางของตลาดหลักทรัพย์ฯ มีเพียง 2 ประการ
ที่คณะกรรมการบริษัทฯไม่ได้ปฏิบัติตามดังนี้

- กรรมการยังไม่มีการแต่งตั้งคณะกรรมการสรรหา (Noninating Committee)
และคณะกรรมการกำหนดค่าตอบแทน (Remuneration Committee) ทั้งนี้
เนื่องจากคณะกรรมการเห็นว่าควรมอบอำนาจในส่วนนี้ให้ผู้ถือหุ้นที่จะสามารถพิจารณาได้โดยอิสระ
โดยที่ผ่านมากรรมการได้เสนอชื่อผู้เห็นสมควรเป็นกรรมการให้ผู้ถือหุ้นเป็นผู้พิจารณา
และเปิดโอกาสให้ผู้ถือหุ้นสามารถเสนอชื่อบุคคลอื่นที่เห็นสมควรเป็นกรรมการได้เช่นกัน
การคัดเลือกใช้มติของที่ประชุมผู้ถือหุ้น

ส่วนการกำหนดค่าตอบแทนกรรมการ
เห็นว่าควรใช้ผลงานในแต่ละปีเป็นเกณฑ์ในการให้ผู้ถือหุ้นพิจารณาอนุมัติ

- บทบัญญัติเกี่ยวกับจรรยาบรรณทางธุรกิจ (Code of Corporate Conduct)
จริยธรรมทางธุรกิจ จริยธรรมของกรรมการ ผู้บริหารและพนักงาน (Code of Ethics)
ได้มีการกำหนดทิศทางปฏิบัติและอยู่ระหว่างการปรับปรุงให้สอดคล้องกับแนวทางปฎิบัติของตลาดหลักทรัพย์

การดูแลเรื่องการใช้ข้อมูลภายใน

บริษัทได้แจ้งนโยบายแก่ผู้บริหารให้มีความระมัดระวังในการนำข้อมูลภายในของบริษัทไปใช้
ซึ่งรวมถึงการซื้อขายหลักทรัพย์ก่อนการเปิดเผยงบการเงิน
และเพื่อให้มีภาพที่ชัดเจนเป็นรูปธรรมมากขึ้น
ขณะนี้บริษัทอยู่ในระหว่างการจัดทำระเบียบปฎิบัติเรื่องการใช้ข้อมูลภายในเป็นลายลักษณ์อักษรเพื่อยึดถือเป็นแนวปฎิบัติต่อไป

บุคลากร

    แพทย์ประจำ 27 คน

    แพทย์ที่ปรึกษา 250 คน

    พนักงานปฎิบัติงานเต็มเวลา 590 คน

    พนักงานปฎิบัติงานนอกเวลา 171 คน

    รวมทั้งสิ้น 1,038 คน

  ค่าตอบแทนพนักงานรวม 213,388,990.28 บาท

นโยบายในการพัฒนาพนักงาน

บริษัทมีนโยบายให้การอบรมบุคลากรทุกฝ่ายอย่างต่อเนื่องเพื่อเพิ่มศักยภาพในการปฎิบัติงาน
และให้เป็นที่พอใจสูงสุดของผู้มาใช้บริการ